És el registre on es recullen les dades d'identificació dels productors de residus industrials.
Cada empresa té assignat un codi de productor identificador que s'utilitza per formalitzar qualsevol documentació de gestió de residus.
El format d'aquest codi és: P-#####.#
Si l'empresa s'ha traslladat s'haurà de sol·licitar una nova alta de productor, per al nou emplaçament, prement aquí.
D'altra banda, s'haurà de sol·licitar la baixa del centre antic mitjançant una petició genèrica prement el següent enllaç, adjuntant el NIF de l'empresa i identificant el nou codi de productor.
Si hi ha una transferència envers una nova activitat econòmica que és continuadora en el mateix centre, és a dir, s'ha canviat de nom i NIF, s'haurà de sol·licitar una nova alta de productor aquí, per a la nova empresa, en la mateixa ubicació del codi existent.
D'altra banda, s'haurà de tramitar una petició genèrica clicant aquí, per a sol·licitar la baixa del centre antic.
En el cas que es vulgui conservar la documentació de control de residus de l'empresa antiga (notificacions prèvies (NP) i fitxes d'acceptació (FA)) s'hauran d'adjuntar les escriptures de fusió.
En el cas que l'empresa ja no generi residus perquè ha variat la seva activitat, es pot modificar el seu CCAE, al Sistema Documental de Residus (SDR) a l'apartat de productors > Sol·licitud de modificació de dades, accedint amb les claus d'usuari i contrasenya.
En el cas que l'empresa iniciï un procés de tancament de l'activitat s'haurà de sol·licitar la baixa mitjançant petició genèrica aquí, i adjuntar el model 036 (Declaració censal d'alta, modificació i baixa en el cens d'empresaris, professionals i retenidors), on consti el tancament del centre.
Si l'empresa ha modificat la raó o l'adreça social, sense que hagi modificat el NIF, s'haurà de tramitar una petició genèrica clicant aquí, i adjuntar el nou NIF de l'empresa.
D'altra banda, si l'empresa ha canviat la lletra del NIF s'haurà de realitzar una petició genèrica, aquí, adjuntant també el nou NIF.
En aquest cas, es pot canviar tramitant una sol·licitud de modificació de dades al Sistema Documental de Residus (SDR), a l'apartat de productors, accedint amb les claus.
En els productors de residus les dades es canvien automàticament.
En el cas de les activitats de gestió de residus, s'haurà de validar la vostra sol·licitud.
Es pot demanar aquesta revisió al telèfon de contacte 93 567 33 00, demanant pel Departament d'Informació i Tramitació (horari d'atenció telefònica 9h-14h).
Es pot modificar l'alta de productor de residus tramitant una sol·licitud de modificació de dades.
Cal afegir el codi LER del residu en qüestió.
Al finalitzar cal abonar una taxa (veure taxa de productor de residus perillosos aquí ), que es paga, únicament, un cop, per codi de productor de residus.
La taxa pot abonar-se mitjançant pagament directe (amb targeta) o per pagament extern (mitjançant transferència), indicant la referència de l'alta.
El Sistema Documental de Residus, permet modificar el representant, l'e-mail de contacte, l'adreça de correspondència, el CCAE i els residus generats.
No es pot modificar l'adreça física (en aquest cas s'ha de fer una alta nova aquí ) ni l'adreça social (que es modifica per petició genèrica, en el següent enllaç ).
Respecte als residus generats, es poden eliminar, modificar i/o afegir.